贈別離
作者：陳陶
朝代：唐

paragraphs: 碧玉飛天星墜地，玉劍分風交合水。
楊柳聽歌莫向隅，雞鳴一石留髠醉。
蹄輪送客溝水東，月娥揮手崦嵫峰。
蠻天列嶂儼相待，風官掃道迎遊龍。
天姥翦霞鋪曉空，漴漴大帝開明宮。
文鯨掉尾四海通，分明瀑布收靈桐。
山妖水魅騎旋風，魘夢齧魂黃瘴中。
借君郎鑒入崆峒，靈光草照閑花紅。